Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 210/13/7710	Stará Ľubovňa, 24.5.2013
EEČ : 2-59-64-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2, odsek 3 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Stará Ľubovňa
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obvinený ako otec XXXXX, nar. XXXXX, ktorý je vo výchove a opatere u matky XXXXX, bytom XXXXX okr.  XXXXX,  v období od 15.11.2012 až doposiaľ v mieste bydliska a na iných miestach, ničím  neprispieval na jeho výživu a to aj napriek tomu, že k tejto povinnosti bol zaviazaný rozsudkom Okresného súdu v XXXXX sp. zn. XXXXX zo dňa 21.08.2006, ktorý nadobudol právoplatnosť dňa 19.09.2006 prispievať sumou 82,98 € mesačne  vždy do 15-tého dňa toho-ktorého mesiaca vopred k rukám matky  a naviac vyživovacia  povinnosť mu vyplýva aj priamo zo zákona o rodine, čím za uvedené obdobie dlhuje XXXXX na výživnom sumu 580,86 € a naviac za trestný čin podľa § 207 ods. 1 Tr. zák. bol právoplatne odsúdený Trestným rozkazom Okresného súdu XXXXX XXXXX č.k. XXXXX u 20.03.2012 a bol mu uložený trest odňatia slobody v trvaní 4 mesiacov s podmienečným odkladom na skúšobnú dobu v trvaní 12 mesiacov.  

lebo zanikla trestnosť činu

Odôvodnenie:
        Uznesením vyšetrovateľa Odboru kriminálnej polície v XXXXX sp. zn. ORP-XXXXX zo dňa 27.03.2013 bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX pre prečin zanedbania povinnej výživy podľa § 207 ods. 2, ods. 3, písm. c/ Tr. zák. na tom skutkovom základe, že ako otec XXXXX, nar. XXXXX, ktorý je vo výchove a opatere u matky XXXXX, bytom XXXXX okr.  XXXXX,  v období od 15.11.2012 až doposiaľ v mieste bydliska a na iných miestach, ničím  neprispieval na jeho výživu a to aj napriek tomu, že k tejto povinnosti bol zaviazaný rozsudkom Okresného súdu v XXXXX sp. zn. XXXXX zo dňa 21.08.2006, ktorý nadobudol právoplatnosť dňa 19.09.2006 prispievať sumou 82,98 € mesačne  vždy do 15-tého dňa toho-ktorého mesiaca vopred k rukám matky  a naviac vyživovacia  povinnosť mu vyplýva aj priamo zo zákona o rodine, čím za uvedené obdobie dlhuje XXXXX na výživnom sumu 580,86 € a naviac za trestný čin podľa § 207 ods. 1 Tr. zák. bol právoplatne odsúdený Trestným rozkazom Okresného súdu XXXXX u 20.03.2012 a bol mu uložený trest odňatia slobody v trvaní 4 mesiacov s podmienečným odkladom na skúšobnú dobu v trvaní 12 mesiacov.  

	V priebehu prípravného konania sa obvinený k trestnej činnosti doznal. K veci uviedol, že je pravdou, že bežné výživné vôbec neplatil za uvedené obdobie

	V priebehu prípravného konania bola ďalej vypočutá svedkyňa  XXXXX, ktorá k veci uviedla, že obvinený za žalované obdobie jej vôbec neplatil výživné na syna. Neskôr dňa 16.05.2013 potvrdila, že obvinený jej zaplatil celú sumu a doložila aj doklady o zaplatení výživného a zároveň uviedla, že aj za mesiac máj jej obvinený zaplatil výživné vo výške 82,98 €. 

	Do vyšetrovacieho spisu boli ďalej zabezpečené listinné dôkazy a to: rozsudok Okresného súdu v XXXXX sp. zn. XXXXX zo dňa 21.082006,  rodný list maloletého XXXXX, správy rôznych úradov a organizácii o majetkových pomeroch obvineného,  fotokópie poštových poukážok a  zaplatení výživného, správy o povesti, odpis z registra trestov obvineného

	Podľa § 215 ods. 1, pím. h/ Tr. por. prokurátor zastaví  trestné stíhanie, ak zanikne trestnosť činu. 

	V zmysle § 86 písm. a/ Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zák., ak trestný čin nemal trvale nepriaznivé následky a páchateľ svoju povinnosť dodatočne splní skôr, než sa súd odoberie na záverečnú poradu. 

	V priebehu vyšetrovania bolo preukázané, že boli naplnené všetky znaky skutkovej podstaty prečinu zanedbania povinnej výživy podľa § 207 ods. 2 ods. 3, písm. c/ Tr. zák., avšak následne trestnosť činu zanikla, nakoľko obvinený XXXXX dodatočne splnil svoju vyživovaciu povinnosť v celom rozsahu. 

	Na základe vyššie uvedených skutočností, bolo rozhodnuté tak ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Greculová
prokurátorka